**Casatorii**



**Eliberarea, la cerere, a certificatului de căsătorie**

Certificatele de stare civilă se eliberează persoanelor îndreptăţite, odată cu întocmirea unui act în registrele de stare civilă – de căsătorie – sau ulterior, pe baza cererii depuse de titular sau de alte persoane îndreptăţite.

Prin alte persoane îndreptăţite – în înţelesul legii, sunt asimilaţi:

• reprezentanţii legali

**Solicitarea eliberării certificatelor se poate face:**1. la **primăria care are în păstrare registrele**în care au fost înregistrate actele;

2. la **primăria locului de domiciliu**sau reşedinţă al solicitantului.

**ACTE NECESARE**
 **Cerere tip**, se obţine de la ghişeu sau se descarcă [aici](https://www.dlep-iasi.ro/data/_editor/file/Cerere%20duplicat%20certificat%20casatorie.doc) - se semnează în momentul depunerii

**Act identitate titular**sau persoana împuternicită, original şi fotocopie

În cazul în care titularul nu se poate prezenta este necesară obţinerea certificatului se poate face prin  **Procură specială** autentificată de către un notar public în care **se va menţiona expres ,,pentru obţinerea certificatului de naştere/căsătorie/deces (după caz) de la starea civilă**.

În cazul cetăţenilor aflaţi în străinătate, duplicatul poate fi obţinut de o altă persoană împuternicită prin **procură specială notarială**apostilată cf Convenţiei de la Haga (în cazul ţărilor semnatare ale acestei convenţii) sau **procură specială consulară**(eliberată de Ambasada sau Consulatul României din ţara respectivă), în care **se va menţiona expres ,,pentru obţinerea certificatului de naştere/căsătorie/deces (după caz) de la starea civilă”**

**Condiţii:**

Solicitantul să aibă asupra sa un **ACT DE IDENTITATE - VALABIL**, care poate fi:

1. Pentru **cetăţenii români cu domiciliul în România**:

• buletinul / cartea de identitate / cartea de identitate provizorie.

Notă: **Persoanele care au atât actul de identitate, cât şi certificatul de stare civilă pierdut, furat sau distrus** pot obţine un nou certificat de stare civilă astfel:

• În situaţia în care **serviciul public comunitar local de evidenţă a persoanelor care are în păstrare actul de stare civilă este acelaşi cu cel pe raza căruia persoana are domiciliul**, aceasta va depune atât cererea pentru obţinerea certificatului de stare civilă, cât şi pentru eliberarea actului de identitate la structura de evidenţă a persoanelor din cadrul serviciului public comunitar local de evidenţă a persoanelor.

•  În cazul în care **serviciul public comunitar local de evidenţă a persoanelor care are în păstrare actul de stare civilă nu este acelaşi cu cel pe raza căruia persoana are domiciliul**, acesteia i se va elibera, mai întâi, o carte provizorie, în vederea procurării certificatelor de stare civilă.

2. Pentru **cetăţenii români cu domiciliul în străinătate**:

• paşaportul turistic în care să fie menţionat domiciliul în străinătate sau titlu de călătorie.

3. Pentru **cetăţenii străini**:

• paşaportul turistic (cu viză română – dacă este cazul).

• actul de identitate cu care a intrat în România (pentru cetăţenii membri ai U.E.)

Notă: persoanele cu domiciliul sau reşedinţa în străinătate, care au acte de stare civilă înregistrate la Iaşi, pot solicita procurarea certificatelor astfel:

•personal;

•pe cale diplomatică (la Consulatul României din ţara în care trăiesc);

•prin împuternicit, cu procură specială.

**Situaţii deosebite:**

Când certificatul este solicitat în folosul unei persoane grav bolnave, netransportabile, procurarea se poate face şi de către alte persoane, cu aprobarea primarului, sens în care se va prezenta:

•act identitate titular;

•act identitate solicitant;

•adeverinţă medicală care să ateste că titularul este bolnav, netransportabil.